“Qashqadaryo viloyati Kitob tumanida Ayoqchi sel suv omborini qurish” loyihasini amalga oshirish chora-tadbirlari toʻgʻrisida
(resolution, 2019-07-29)

Qashqadaryo viloyatining Kitob tumanida yer va suv resurslaridan oqilona foydalanish, sugʻoriladigan yerlarning suv taʼminotini yaxshilash, sel-toshqin suvlarining salbiy taʼsirini yumshatish, shuningdek, meva-sabzavotchilik va chorvachilikni rivojlantirish maqsadida Vazirlar Mahkamasi qaror qiladi: 1. Bosh loyiha tashkiloti “Oʻzsuvloyiha” aksiyadorlik jamiyati tomonidan 16,8 mln kubm. hajmdagi sel suv ombori qurilishi nazarda tutilgan “Qashqadaryo viloyati Kitob tumanida Ayoqchi sel suv omborini qurish” loyihasining texnik-iqtisodiy hisobi ishlab chiqilganligi maʼlumot uchun qabul qilinsin. 2. “Qashqadaryo viloyati Kitob tumanida Ayoqchi sel suv omborini qurish” loyihasining(keyingi oʻrinlarda loyiha deb ataladi) texnik-iqtisodiy hisobi ilovaga muvofiq asosiy texnik-iqtisodiy koʻrsatkichlari bilan tasdiqlansin. 3. Loyihani amalga oshirish boʻyicha: Oʻzbekiston Respublikasi Suv xoʻjaligi vazirligining “Qashqadaryosuvqurilishinvest” davlat unitar korxonasi buyurtmachi etib belgilansin; bosh pudrat tashkiloti belgilangan tartibda tender savdosi asosida aniqlansin; qurilishni yakunlash muddati 2023-yil 1-sentabr etib belgilansin. 4. Oʻzbekiston Respublikasi Suv xoʻjaligi vazirligi bosh loyiha tashkiloti “Oʻzsuvloyiha” aksiyadorlik jamiyati bilan birgalikda 2019-yilning1-dekabriga qadar mazkur qarorning 2-bandi bilan tasdiqlangan texnik-iqtisodiy hisobga muvofiq ishchi hujjatlar sifatli ishlab chiqilishini hamda vakolatli ekspertiza organlaridan belgilangan tartibda ekspertiza xulosalari olinishini taʼminlasin. 5. Oʻzbekiston Respublikasi Investitsiyalar va tashqi savdo vazirligi, Iqtisodiyot va sanoat vazirligi, Moliya vazirligi mazkur qarorning ilovasiga muvofiq talab etiladigan kapital qoʻyilmalarni: joriy yilda Oʻzbekiston Respublikasining 2019-yilga moʻljallangan Investitsiya dasturi doirasida koʻzda tutilgan mablagʻlar hisobidan; 2020 — 2023-yillar davomida asosiy koʻrsatkichlarni har yili aniqlashtirib, Oʻzbekiston Respublikasining kelgusi yillar uchun Investitsiya dasturlari parametrlarini shakllantirish jarayonida inobatga olinishini taʼminlasinlar. 6. Oʻzbekiston Respublikasi Qurilish vazirligi loyiha doirasida amalga oshiriladigan qurilish-montaj ishlari sifati yuzasidan belgilangan tartibda nazorat oʻrnatsin. 7. Belgilab qoʻyilsinki, Oʻzbekiston Respublikasi suv xoʻjaligi vaziri Sh.R. Xamrayev hamda Qashqadaryo viloyati hokimi Z.Sh. Ruziyev loyihani amalga oshirish uchun Davlat budjetidan ajratiladigan mablagʻlardan maqsadli va oqilona foydalanilishi hamda barcha zarur shart-sharoitlar yaratilishi, shuningdek, loyihaning oʻz vaqtida va sifatli amalga oshirilishi uchun shaxsan javobgardir. 8. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — Oʻzbekiston Respublikasi transport vaziri A.J. Ramatov, Oʻzbekiston Respublikasi suv xoʻjaligi vaziri Sh.R. Xamrayev hamda Qashqadaryo viloyati hokimi Z.Sh. Ruziyev zimmasiga yuklansin. T/r Koʻrsatkich nomi Oʻlchov birligi Qiymati shu jumladan budjet mablagʻlari 1. Loyihaning umumiy qiymati* ming AQSh dollari ekvivalentida** 32 277,8 32 277,8 2. Kapital qoʻyilmalar summasi, hammasi ming AQSh dollari ekvivalentida 32 277,8 32 277,8 shu jumladan: mashinalar va asbob-uskunalar ming AQSh dollari ekvivalentida 112,2 112,2 qurilish — montaj ishlari ming AQSh dollari ekvivalentida 30 516,2 30 516,2 boshqa xarajatlar ming AQSh dollari ekvivalentida 1 649,4 1 649,4 3. Selsuv ombor hajmi 16,8 mln kubm. 4. Sugʻoriladigan maydon 4,9 ming ga 5. Yaratilayotgan ish oʻrni*** 14 kishi 6. Investitsiya davri 60 oy 7. Yaratilayotgan ishlab chiqarish fondlar qiymati 32 277,8 ming AQSh dollari ekvivalentida